നാളെ ജില്ലാ സപ്ലൈ ഓഫീസിന് മുന്നില് കര്ഷകര് സമരം ദേശീയ കര്ഷക സമാജത്തിന്റെ നേതൃത്വത്തില് നാളെ രാവിലെ 11ന് ജില്ലാ സപ്ലൈ ഓഫീസിന് മുന്നില് കര്ഷകര് സമരം നടത്താന് തീരുമാനിച്ചു .പാലക്കാട്: ജില്ലയിലെ നെല്ല് സംഭരണവുമായി ബന്ധപ്പെട്ട കാര്യങ്ങള് ചര്ച്ച ചെയ്യുന്നതിന് കേരള ഭക്ഷ്യ സിവില് സപ്ലൈസ് മന്ത്രി ജി.ആര്. അനിലിന്റെ നേതൃത്വത്തില് നടത്തിയ ചര്ച്ചയില് ദേശീയ കര്ഷകസമാജം പ്രതിനിധികളെയും കയറ്റുകൂലി സംബന്ധിച്ച് ഹൈക്കോടതിയില് കേസ് ഫയല് ചെയ്ത കക്ഷികളെയും ഒഴിവാക്കിയ നടപടി ബോധപൂര്വമാണെന്ന് ദേശീയ കര്ഷകസമാജം ജില്ലാ ഭരണസമിതി യോഗം കുറ്റപ്പെടുത്തി. സര്ക്കാരിന്റെ ഈ സമീപനത്തില് പ്രതിഷേധിച്ചാണ് സമരം .ഓണ്ലൈനായി നടന്ന യോഗത്തില് ജില്ലാ പ്രസിഡന്റ് കെ.എ. പ്രഭാകരന് അദ്ധ്യക്ഷനായി. ജില്ലാ ജനറല് സെക്രട്ടറി മുതലാംതോട് മണി, വി. വിജയരാഘവന്, സി.കെ. രാമദാസ്, ദേവന് ചെറാപൊറ്റ, സി.എസ്. ഭഗവല്ദാസ്, എസ്. സുരേഷ്, ഡി. വിജയകുമാര് എന്നിവര് പങ്കെടുത്തു.The post നാളെ ജില്ലാ സപ്ലൈ ഓഫീസിന് മുന്നില് കര്ഷകര് സമരം first appeared on MalayalamExpressOnline.